Jun 25,2015
జీఎసీిఎల్‌, నాల్కో ఒప్పందం
         భువనేశ్వర్‌ : ప్రభుత్వ రంగ సంస్థ నాల్కో, గుజరాత్‌ అల్కలీస్‌ అండ్‌ కెమికల్స్‌ లిమిటెడ్‌ (జిఎసిఎల్‌) సంయుక్తంగా సమీకృత కాస్టిక్‌ సోడా ప్లాంట్‌, క్యాప్టివ్‌ పవర్‌ ప్లాంట్‌ ఏర్పాటు కోసం ఒప్పందం కుదర్చుకున్నాయి. గుజరాత్‌లోని డహెజ్‌లో రూ.1,789 కోట్ల పెట్టుబడితో ఈ ప్లాంట్‌ను అందుబాటులోకి తేనున్నాయి. నాల్కో 40 శాతం ఈక్విటీ వాటా, గుజరాత్‌ ప్రభుత్వ సంస్థ జిఎసిఎల్‌ మిగితా వాటాను కలిగి ఉన్నాయి. దీనికి సంబంధించిన ఒప్పందాలపై నాల్కో సిఎండి ఎన్‌ఆర్‌ మోహంతి, జిఎసిఎల్‌ మేనేజింగ్‌ డైరెక్టర్‌ ఎఎం తివారి సంతకాలు చేశారని నవరత్న కంపెనీ నాల్కో ఓ ప్రకటనలో తెలిపింది. ఈ కాస్టిక్‌ సోడా ప్లాంట్‌ ఏడాదికి 2.7 లక్షల టన్నులు, క్యాప్టివ్‌ పవర్‌ ప్లాంట్‌ 100 మెగావాట్ల సామర్థ్యం కలిగి ఉంటుందని ఆ సంస్థ పేర్కొంది.
మీ స్నేహితులకు రికమెండ్ చెయ్యండి